title: Provedbena uredba Vijeća (EU) 2015/81 od 19. prosinca 2014. o utvrđivanju jedinstvenih uvjeta primjene Uredbe (EU) br. 806/2014 Europskog parlamenta i Vijeća u vezi s ex ante doprinosima jedinstvenom fondu za sanaciju

text:
               22.1.2015

               HR

               Službeni list Europske unije

               L 15/1

         PROVEDBENA UREDBA VIJEĆA (EU) 2015/81
   od 19. prosinca 2014.
   o utvrđivanju jedinstvenih uvjeta primjene Uredbe (EU) br. 806/2014 Europskog parlamenta i Vijeća u vezi s ex ante doprinosima jedinstvenom fondu za sanaciju
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 806/2014 Europskog parlamenta i Vijeća od 15. srpnja 2014. o utvrđivanju jedinstvenih pravila i jedinstvenog postupka za sanaciju kreditnih institucija i određenih investicijskih društava u okviru jedinstvenog sanacijskog mehanizma i jedinstvenog fonda za sanaciju te o izmjeni Uredbe (EU) br. 1093/2010 (1), a posebno njezin članak 70. stavak 7.,
   uzimajući u obzir prijedlog Europske komisije,
   budući da:

               (1)

               Jedinstveni fond za sanaciju („Fond”) uspostavljen je na temelju Uredbe (EU) br. 806/2014 kao jedinstveni financijski aranžman za sve države članice koje sudjeluju u jedinstvenom nadzornom mehanizmu („SSM”) na temelju Uredbe Vijeća (EU) br. 1024/2013 (2) i u jedinstvenom sanacijskom mehanizmu („SRM”) („države članice sudionice”).

               (2)

               Prema članku 67. stavku 2. Uredbe (EU) br. 806/2014, Jedinstveni odbor za sanaciju („Odbor”) osnovan na temelju te Uredbe zadužen je za upravljanje Fondom.

               (3)

               U skladu s člankom 76. Uredbe (EU) br. 806/2014, Fond bi se trebao upotrebljavati u postupcima sanacije ako Odbor smatra da je to potrebno za osiguravanje djelotvorne primjene instrumenata sanacije. Fond bi trebao raspolagati dostatnim financijskim sredstvima kako bi se omogućilo djelotvorno funkcioniranje okvira za sanaciju na način da se omogući intervencija kada je to potrebno radi djelotvorne primjene instrumenata sanacije i zaštite financijske stabilnosti bez upotrebe novca poreznih obveznika.

               (4)

               Odbor je ovlašten za izračun, na temelju članka 70. stavka 2. Uredbe (EU) br. 806/2014, pojedinačnih ex ante doprinosa koje moraju platiti sve institucije s odobrenjem za rad na državnim područjima svih država članica sudionica.

               (5)

               Odbor bi trebao izračunati godišnje doprinose Fondu na temelju jedinstvene ciljne razine izražene kao postotak iznosa osiguranih depozita svih kreditnih institucija s odobrenjem za rad u svim državama članicama sudionicama. U skladu s člankom 69. stavkom 1. Uredbe (EU) br. 806/2014, Odbor bi trebao osigurati da do kraja početnog razdoblja od osam godina od 1. siječnja 2016. ili od datuma na koji se članak 69. stavak 1. Uredbe (EU) br. 806/2014 primjenjuje u skladu s člankom 99. stavkom 6. te Uredbe, financijska sredstva Fonda dostignu barem ciljnu razinu iz članka 69. stavka 1. Uredbe (EU) br. 806/2014.

               (6)

               Doprinose koje su prikupile države članice sudionice u skladu s člancima 103. i 104. Direktive 2014/59/EU Europskog parlamenta i Vijeća (3) i prenijele u Fond na temelju članka 3. stavka 3. Sporazuma o prijenosu i objedinjavanju doprinosa u jedinstveni fond za sanaciju kako je navedeno u članku 3. stavku 1. točki 36. Uredbe (EU) br. 806/2014 („Sporazum”) trebalo bi uključiti u izračun pojedinačnih doprinosa te oduzeti od iznosa koji svaka institucija treba platiti. Pri tom izračunu trebalo bi uzeti u obzir da bi iznosi koje ugovorne stranke trebaju prenijeti u skladu s člankom 3. stavcima 3. i 4. Sporazuma trebali biti u visini od 10 % ciljne razine određene u članku 102. stavku 1. Direktive 2014/59/EU. Odbor će osigurati da iznosi koje treba prenijeti u skladu sa Sporazumom povlače za sobom jednak udio neopozivih obveza plaćanja za svaku državu članicu sudionicu.

               (7)

               Na temelju članka 70. stavka 2. Uredbe (EU) br. 806/2014, godišnji doprinos Fondu trebao bi se temeljiti na paušalnom doprinosu utvrđenom na temelju obveza institucije, isključujući vlastita sredstva i pokrivene depozite, i doprinosu prilagođenom za rizik ovisno o profilu rizičnosti te institucije.

               (8)

               U skladu s člankom 5. stavkom 1. Uredbe (EU) br. 806/2014, Odbor se, za potrebe primjene te Uredbe i Direktive 2014/59/EU, smatra relevantnim nacionalnim sanacijskim tijelom ili, u slučaju sanacije prekograničnih grupacija, relevantno tijelo za sanaciju na razini grupacije ako obavlja zadaće i izvršava ovlasti koje trebaju obavljati ili izvršavati nacionalna sanacijska tijela u skladu s tim pravnim aktima, ne dovodeći u pitanje članak 7. Uredbe (EU) br. 806/2014. Stoga bi se Odbor također trebao smatrati sanacijskim tijelom za potrebe primjene Delegirane uredbe Komisije (EU) 2015/63 (4). Odredbe predviđene tom Delegiranom uredbom primjenjuju se na Odbor kada on obavlja zadaće i izvršava ovlasti utvrđene ovom Uredbom.

               (9)

               Za potrebe izračuna godišnjeg doprinosa, Odbor primjenjuje metodologiju utvrđenu Delegiranom uredbom (EU) 2015/63, što se zahtijeva člankom 70. stavkom 6. Uredbe (EU) br. 806/2014. Stoga se posebni režim koji se primjenjuje na institucije koje se smatraju malim institucijama na temelju te Delegirane uredbe također primjenjuje na sve institucije s odobrenjem za rad na državnim područjima svih država članica sudionica koje ispunjavaju kriterije određene u toj Delegiranoj uredbi kako bi ih se smatralo malim institucijama.

               (10)

               Budući da se pravilima utvrđenima ovom Uredbom određuju uvjeti primjene metodologije utvrđene u Delegiranoj uredbi (EU) 2015/63 donesenoj u skladu s člankom 103. stavkom 7. Direktive 2014/59/EU, razlike između izračuna godišnjih doprinosa Odbora za institucije s odobrenjem za rad u državama članicama sudionicama i izračuna godišnjih doprinosa u državama članicama koje ne sudjeluju u jedinstvenom sanacijskom mehanizmu trebale bi odražavati samo posebnosti jedinstvenog sustava u državama članicama sudionicama. Te posebnosti proizlaze iz činjenice da u okviru jedinstvenog sanacijskog mehanizma postoji jedinstvena ciljna razina za sve države članice sudionice. Primjenom iste metodologije za izračun godišnjih doprinosa u svim državama članicama trebali bi se općenito očuvati jednaki tržišni uvjeti među državama članicama sudionicama i snažno unutarnje tržište.

               (11)

               U okviru jedinstvenog fonda za sanaciju s europskom ciljnom razinom, godišnji pojedinačni doprinos institucija s odobrenjem za rad na državnim područjima svih država članica sudionica ovisi o doprinosima svih institucija na koje se primjenjuje jedinstveni sanacijski mehanizam. Ključ djelotvornog funkcioniranja jedinstvenog sanacijskog mehanizma i nesmetanog postupka uspostave Fonda jest da sve institucije u potpunosti i pravovremeno uplate Fondu svoje godišnje doprinose.

               (12)

               U skladu s člankom 67. stavkom 4. Uredbe (EU) br. 806/2014, doprinosi Fondu koje izračunava Odbor prikupljaju nacionalna sanacijska tijela te ih prenose u Fond u skladu sa Sporazumom. Formati i načini prikazivanja podataka koje određuje Odbor mogu također uključivati zahtjev da sve podatke o kojima institucije trebaju izvijestiti, a posebno podatke iz članka 7. stavka 2. Uredbe (EU) br. 806/2014, potvrdi revizor ili, prema potrebi, nadležno tijelo.

               (13)

               Člankom 70. stavkom 2. točkom (b) Uredbe (EU) br. 806/2014 od Odbora se zahtijeva da u primjeni doprinosa prilagođenog za rizik pri izračunu pojedinačnih doprinosa u obzir uzme načelo proporcionalnosti, bez narušavanja struktura bankovnog sektora država članica. Doprinos prilagođen za rizik temelji se na kriterijima utvrđenima u članku 103. stavku 7. Direktive 2014/59/EU. U skladu s člankom 1. trećim podstavkom Uredbe (EU) br. 806/2014, upotreba Fonda ovisi o stupanju na snagu Sporazuma. Na temelju Sporazuma, doprinosi koje prikupljaju države članice sudionice dodjeljuju se odjeljcima koji odgovaraju svakoj od njih. Odjeljci podliježu postupnom objedinjavanju tijekom prijelaznog razdoblja od osam godina na način da će prestati postojati nakon kraja prijelaznog razdoblja.

               (14)

               Okolnosti u kojima se, s jedne strane, na temelju Uredbe (EU) br. 806/2014 doprinosi izračunavaju na temelju jedinstvene ciljne razine te u kojima će, s druge strane, u skladu sa Sporazumom, pokriće za određene rizike koji su povezani u okviru nacionalnog bankovnog sektora tijekom prijelaznog razdoblja na koje se odnosi biti isključivo postupno objedinjeno, mogu utjecati na tržišnu percepciju nekih institucija te stoga na njihovo financijsko stanje, u smislu članka 103. stavka 7. točke (c) Direktive 2014/59/EU, te na taj način imati negativan učinak na njihov profil rizičnosti. Nadalje, sustav koji se privremeno temelji na odjeljcima može na globalnoj razini utjecati na relativnu važnost institucija u odnosu na stabilnost financijskog sustava ili gospodarstva, kako je navedeno u članku 103. stavku 7. točki (g) Direktive 2014/59/EU. Važnost institucija u pogledu stabilnosti financijskog sustava ili gospodarstva trebalo bi utvrditi u odnosu na državu članicu u kojoj se institucija nalazi (odnosno očekivani gubitak za dio odjeljka koji još nije objedinjen) i na čitavu bankovnu uniju (odnosno očekivani gubitak za dio odjeljka koji je objedinjen). Na taj način doprinos prilagođen za rizik bio bi razmjeran očekivanoj upotrebi neobjedinjenih financijskih sredstava određenog odjeljka tijekom prijelaznog razdoblja.

               (15)

               Trebalo bi uvesti metodologiju prilagodbe kojom se primjereno rješavaju okolnosti iz uvodne izjave 14. i kojom se stoga uzima u obzir načelo proporcionalnosti i izbjegavaju narušavanja struktura bankovnog sektora država članica i ona bi se trebala primjenjivati do trenutka kada će svi ex ante doprinosi uplaćeni u Fond biti u potpunosti objedinjeni. Metodu za izračun doprinosa trebalo bi stoga prilagoditi na način da je prilagođena dinamici objedinjavanja Fonda. Stoga bi se izračun doprinosa koje treba dodijeliti objedinjenom dijelu trebao temeljiti na kriterijima utvrđenima u Uredbi (EU) br. 806/2014, dok bi se, odstupajući od razdoblja predviđenog u članku 102. stavku 1. Direktive 2014/59/EU, izračun doprinosa koje treba dodijeliti u neobjedinjeni dio odjeljaka trebao temeljiti na kriterijima utvrđenima u Direktivi 2014/59/EU te na ciljnoj razini utvrđenoj za razdoblje koje odgovara početnom razdoblju određenom u Uredbi (EU) br. 806/2014.

               (16)

               Pozivanje na neopozive obveze plaćanja iz članka 70. stavka 3. Uredbe (EU) br. 806/2014 ne bi smjelo ni na koji način utjecati na financijsku sposobnost i likvidnost Fonda. Na neopozive obveze plaćanja trebalo bi se pozvati samo u slučaju sanacijske mjere koja uključuje Fond. Tijekom početnog razdoblja, pod uobičajenim okolnostima Odbor bi trebao ravnomjerno rasporediti upotrebu neopozivih obveza plaćanja među institucijama koje su to zatražile. Te obveze plaćanja trebale bi biti u potpunosti osigurane kolateralima niskog rizika i neopterećene pravima bilo koje treće strane, trebale bi biti na raspolaganju i izdvojene isključivo za upotrebu od strane Odbora za potrebe upotrebe Fonda.

               (17)

               U skladu s člankom 70. stavkom 2. trećim podstavkom Uredbe (EU) br. 806/2014, u odnosu između paušalnog doprinosa i doprinosa prilagođenog za rizik uzima se u obzir uravnotežena raspodjela doprinosa između različitih vrsta institucija. Sukladno tome, trebalo bi osigurati posebne aranžmane za određivanje doprinosa koje trebaju platiti male institucije.

               (18)

               Institucije koje ne potpadaju pod kategoriju malih institucija iz članka 10. Delegirane uredbe (EU) 2015/63 i čija je ukupna imovina jednaka ili manja od 3 000 000 000 EUR, predstavljaju manji rizik nego velike institucije, a u većini slučajeva ne predstavljaju sistemski rizik i manje je vjerojatno da će biti podvrgnute sanaciji, što u konačnici smanjuje vjerojatnost da imaju koristi od Fonda. Stoga je primjereno uvesti pojednostavljeni izračun doprinosa koje te institucije trebaju platiti. Time bi se također spriječile moguće kratkoročne promjene u statusu koje bi te institucije mogle provesti kako bi ispunile uvjete za primjenu članka 10. Delegirane uredbe (EU) 2015/63. Taj bi izračun trebao uključiti komponentu zasnovanu na paušalnom iznosu. Tim bi se sustavom trebalo omogućiti izbjegavanje narušavanjâ između institucija i postići uravnotežena raspodjela doprinosa među različitim vrstama institucija. Također bi se olakšalo administrativno i financijsko opterećenje prikupljanja pojedinačnih doprinosa tih institucija.

               (19)

               Komisija će preispitati način na koji se ova Uredba provodi, istodobno preispitujući Delegiranu uredbu (EU) 2015/63, kako bi omogućila, prema potrebi, usklađenje pravila utvrđenih ovom Uredbom.

               (20)

               Na temelju članka 99. stavka 2. Uredbe (EU) br. 806/2014 ta se Uredba primjenjuje od 1. siječnja 2016. No, od 1. siječnja 2015. Odbor Europskom parlamentu, Vijeću i Komisiji podnosi mjesečno izvješće, odobreno na njegovoj plenarnoj sjednici, o tome jesu li ispunjeni uvjeti za prijenos doprinosa prikupljenih na nacionalnoj razini. Ako se u tim izvješćima pokaže da uvjeti za prijenos doprinosa u Fond nisu ispunjeni, od 1. prosinca 2015. primjena Uredbe (EU) br. 806/2014 u pogledu doprinosa Fondu svaki se put odgađa za jedan mjesec. Stoga bi se ova Uredba trebala primjenjivati i od datuma početka primjene članka 69. stavka 1. Uredbe (EU) br. 806/2014,

         DONIJELO JE OVU UREDBU:
   Članak 1.
   Predmet
   U ovoj Uredbi utvrđuju se pravila za uvjete provedbe obveze Jedinstvenog odbora za sanaciju („Odbor”) u pogledu izračuna doprinosa za pojedinačne institucije na temelju Uredbe (EU) br. 806/2014 jedinstvenom fondu za sanaciju („Fond”) i metodologiju za izračun tih doprinosa.
   Članak 2.
   Područje primjene
   Ova se Uredba primjenjuje na institucije od kojih se prikupljaju doprinosi u skladu s člankom 70. Uredbe (EU) br. 806/2014.
   Članak 3.
   Definicije
   Za potrebe ove Uredbe primjenjuju se definicije iz članka 3. Uredbe (EU) br. 806/2014, s iznimkom definicija iz točaka 2. i 11. tog članka. Primjenjuju se i sljedeće definicije:

               1.

               „države članice sudionice” znači države članice u smislu članka 2. Uredbe (EU) br. 1024/2013;

               2.

               „godišnja ciljna razina” znači ukupni iznos godišnjih doprinosa koje Odbor utvrđuje za svako razdoblje doprinosa u skladu s postupkom iz članka 69. stavka 2. Uredbe (EU) br. 806/2014 kako bi se dosegla ciljna razina iz članka 69. stavka 1. i članka 70. te Uredbe;

               3.

               „godišnji doprinos” znači iznos iz članka 70. stavka 1. Uredbe (EU) br. 806/2014 koji Odbor izračunava svake godine, a koji prikupljaju nacionalna sanacijska tijela tijekom razdoblja doprinosa od svih institucija s odobrenjem za rad na državnim područjima svih država članica sudionica;

               4.

               „razdoblje doprinosa” znači kalendarska godina;

               5.

               „sanacijsko tijelo država članica nesudionica u jedinstvenom sanacijskom mehanizmu” znači tijelo iz članka 2. stavka 1. točke 18. Direktive 2014/59/EU ili bilo koje drugo relevantno tijelo koje imenuju države članice za potrebe članka 100. stavaka 2. i 6. Direktive 2014/59/EU;

               6.

               „osigurani depoziti” znači depoziti iz članka 6. stavka 1. Direktive 2014/49/EU, isključujući privremena visoka salda kako je definirano člankom 6. stavkom 2. te Direktive;

               7.

               „nadležno tijelo” znači nadležno tijelo kako je definirano člankom 4. stavkom 1. točkom 40. Uredbe (EU) br. 575/2013 ili Europska središnja banka, ovisno o slučaju.

         Članak 4.
   Izračun godišnjih doprinosa
   Za svako razdoblje doprinosa Odbor, nakon savjetovanja s Europskom središnjom bankom ili nacionalnim nadležnim tijelima te u uskoj suradnji s nacionalnim sanacijskim tijelima, izračunava godišnji doprinos koji mora platiti svaka institucija, na temelju godišnje ciljne razine Fonda. Godišnja ciljna razina utvrđuje se u odnosu na ciljnu razinu Fonda iz članka 69. stavka 1. i članka 70. Uredbe (EU) br. 806/2014 te u skladu s metodologijom utvrđenom u Delegiranoj uredbi (EU) 2015/63.
   Članak 5.
   Obavješćivanje koje provodi Odbor
   1.   Odbor obavješćuje relevantna nacionalna sanacijska tijela o svojim odlukama o izračunu godišnjih doprinosa institucija s odobrenjem za rad na njihovim državnim područjima.
   2.   Nakon što primi obavijest iz stavka 1. svako nacionalno sanacijsko tijelo obavješćuje svaku instituciju s odobrenjem za rad u njezinoj državi članici o odluci Odbora o izračunu godišnjeg doprinosa koji treba platiti ta institucija.
   Članak 6.
   Izvješćivanje
   Odbor određuje formate i načine prikazivanja podataka koje institucije trebaju upotrebljavati za dostavljanje informacija nužnih za potrebe izračuna godišnjih doprinosa s ciljem poboljšanja usporedivosti dostavljenih informacija i učinkovitosti obrade primljenih informacija.
   Članak 7.
   Pozivanje na neopozive obveze plaćanja
   1.   Pozivanje na neopozive obveze plaćanja iz članka 70. stavka 3. Uredbe (EU) br. 806/2014 ni na koji način ne utječe na financijsku sposobnost i likvidnost Fonda.
   2.   Kada sanacijska mjera uključuje Fond u skladu s člankom 76. Uredbe (EU) br. 806/2014, Odbor poziva na dio ili na sve neopozive obveze plaćanja, koje su izvršene u skladu s Uredbom (EU) br. 806/2014, kako bi se ponovno uspostavio udio neopozivih obveza plaćanja u dostupnim financijskim sredstvima Fonda koji je odredio Odbor, u okviru maksimalnog praga iz članka 70. stavka 3. Uredbe (EU) br. 806/2014.
   Nakon što Fond uredno primi doprinos povezan s neopozivim obvezama plaćanja na koje se pozvalo, kolateral koji osigurava te obveze se vraća. Ako Fond na prvi zahtjev uredno ne primi potreban iznos gotovine, Odbor preuzima kolateral koji osigurava neopozivu obvezu plaćanja u skladu s člankom 70. stavkom 3. Uredbe (EU) br. 806/2014.
   3.   Neopozive obveze plaćanja institucije koja više ne potpadaju pod područje primjene Uredbe (EU) br. 806/2014 ukidaju se, a kolateral kojim su te obveze osigurane se vraća.
   Članak 8.
   Posebne prilagodbe u početnom razdoblju
   1.   Odstupajući od članka 4. ove Uredbe, u početnom razdoblju iz članka 69. stavka 1. Uredbe (EU) br. 806/2014, godišnji doprinosi institucija iz članka 2. izračunavaju se u skladu sa sljedećom prilagođenom metodologijom:

               (a)

               u prvoj godini početnog razdoblja te institucije uplaćuju 60 % svojih godišnjih doprinosa izračunatih u skladu s člankom 103. Direktive 2014/59/EU i člankom 4. Delegirane uredbe (EU) 2015/63 te 40 % svojih godišnjih doprinosa izračunatih u skladu s člancima 69. i 70. Uredbe (EU) br. 806/2014 i člankom 4. ove Uredbe;

               (b)

               u drugoj godini početnog razdoblja te institucije uplaćuju 40 % svojih godišnjih doprinosa izračunatih u skladu s člankom 103. Direktive 2014/59/EU i člankom 4. Delegirane uredbe (EU) 2015/63 te 60 % svojih godišnjih doprinosa izračunatih u skladu s člancima 69. i 70. Uredbe (EU) br. 806/2014 i člankom 4. ove Uredbe;

               (c)

               u trećoj godini početnog razdoblja te institucije uplaćuju 33,33 % svojih godišnjih doprinosa izračunatih u skladu s člankom 103. Direktive 2014/59/EU i člankom 4. Delegirane uredbe (EU) 2015/63 te 66,67 % svojih godišnjih doprinosa izračunatih u skladu s člancima 69. i 70. Uredbe (EU) br. 806/2014 i člankom 4. ove Uredbe;

               (d)

               u četvrtoj godini početnog razdoblja te institucije uplaćuju 26,67 % svojih godišnjih doprinosa izračunatih u skladu s člankom 103. Direktive 2014/59/EU i člankom 4. Delegirane uredbe (EU) 2015/63 te 73,33 % svojih godišnjih doprinosa izračunatih u skladu s člancima 69. i 70. Uredbe (EU) br. 806/2014 i člankom 4. ove Uredbe;

               (e)

               u petoj godini početnog razdoblja te institucije uplaćuju 20 % svojih godišnjih doprinosa izračunatih u skladu s člankom 103. Direktive 2014/59/EU i člankom 4. Delegirane uredbe (EU) 2015/63 te 80 % svojih godišnjih doprinosa izračunatih u skladu s člancima 69. i 70. Uredbe (EU) br. 806/2014 i člankom 4. ove Uredbe;

               (f)

               u šestoj godini početnog razdoblja te institucije uplaćuju 13,33 % svojih godišnjih doprinosa izračunatih u skladu s člankom 103. Direktive 2014/59/EU i člankom 4. Delegirane uredbe (EU) 2015/63 te 86,67 % svojih godišnjih doprinosa izračunatih u skladu s člancima 69. i 70. Uredbe (EU) br. 806/2014 i člankom 4. ove Uredbe;

               (g)

               u sedmoj godini početnog razdoblja te institucije uplaćuju 6,67 % svojih godišnjih doprinosa izračunatih u skladu s člankom 103. Direktive 2014/59/EU i člankom 4. Delegirane uredbe (EU) 2015/63 te 93,33 % svojih godišnjih doprinosa izračunanih u skladu s člancima 69. i 70. Uredbe (EU) br. 806/2014 i člankom 4. ove Uredbe;

               (h)

               u osmoj godini početnog razdoblja te institucije uplaćuju 100 % svojih godišnjih doprinosa izračunatih u skladu s člancima 69. i 70. Uredbe (EU) br. 806/2014 i člankom 4. ove Uredbe.

         2.   Tijekom početnog razdoblja, pri izračunu pojedinačnih doprinosa svake institucije Odbor uzima u obzir doprinose koje prikupljaju države članice sudionice u skladu s člancima 103. i 104. Direktive 2014/59/EU i koji se prenose u Fond na temelju članka 3. stavka 3. Sporazuma, tako što ih oduzima od iznosa koji svaka institucija treba platiti.
   3.   Tijekom početnog razdoblja, pod uobičajenim okolnostima Odbor na zahtjev institucije dopušta upotrebu neopozivih obveza plaćanja. Odbor ravnomjerno raspoređuje upotrebu neopozivih obveza plaćanja među institucijama koje su to zatražile. Raspoređene neopozive obveze plaćanja ne smiju biti u iznosu manjem od 15 % ukupnih obveza plaćanja institucije. Pri izračunu godišnjih doprinosa svake institucije Odbor osigurava da u bilo kojoj godini zbroj tih neopozivih obveza plaćanja ne prelazi 30 % ukupnog iznosa godišnjih doprinosa prikupljenih u skladu s člankom 70. Uredbe (EU) br. 806/2014.
   4.   Za potrebe stavka 1. godišnji doprinosi izračunati u skladu s člankom 103. Direktive 2014/59/EU i člankom 4. Delegirane uredbe (EU) 2015/63 utvrđuju se na temelju ciljne razine utvrđene za razdoblje koje odgovara početnom razdoblju.
   5.   Ne dovodeći u pitanje članak 10. Delegirane uredbe (EU) 2015/63, tijekom početnog razdoblja iz članka 69. stavka 1. Uredbe (EU) br. 806/2014, institucije čija je ukupna imovina jednaka ili manja od 3 000 000 000 EUR plaćaju paušalni iznos od 50 000 EUR za prvih 300 000 000 EUR ukupnih obveza, uz odbitak vlastitih sredstava i osiguranih depozita. Za ukupne obveze po odbitku vlastitih sredstava i osiguranih depozita iznad 300 000 000 EUR te institucije plaćaju doprinos u skladu s člancima od 4. do 9. Delegirane uredbe (EU) 2015/63.
   Članak 9.
   Stupanje na snagu
   Ova Uredba stupa na snagu sljedećeg dana od dana objave u Službenom listu Europske unije.
   Ova se Uredba primjenjuje od 1. siječnja 2016. ili od datuma početka primjene članka 69. stavka 1. Uredbe (EU) br. 806/2014 u skladu s člankom 99. stavkom 6. te Uredbe, ovisno o tome koji je datum kasniji.

      Ova je Uredba u cijelosti obvezujuća i izravno se primjenjuje u državama članicama sudionicama.
      Sastavljeno u Bruxellesu 19. prosinca 2014.

            Za Vijeće

            Predsjednik

         S. GOZI

      (1)  SL L 225, 30.7.2014., str. 1.

      (2)  Uredba Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (SL L 287, 29.10.2013., str. 63.).

      (3)  Direktiva 2014/59/EU Europskog parlamenta i Vijeća od 15. svibnja 2014. o uspostavi okvira za oporavak i sanaciju kreditnih institucija i investicijskih društava te o izmjeni Direktive Vijeća 82/891/EEZ i direktiva 2001/24/EZ, 2002/47/EZ, 2004/25/EZ, 2005/56/EZ, 2007/36/EZ, 2011/35/EU, 2012/30/EU i 2013/36/EU te uredbi (EU) br. 1093/2010 i (EU) br. 648/2012 Europskog parlamenta i Vijeća (SL L 173, 12.6.2014., str. 190.).

      (4)  Delegirana uredba Komisije (EU) 2015/63 оd 21. listopada 2014. o dopuni Direktive 2014/59/EU Europskog parlamenta i Vijeća u vezi s ex ante doprinosima aranžmanima financiranja sanacije (SL L 11, 17.1.2015., str. 44.).


title: Provedbena uredba Komisije (EU) br. 1036/2013 оd 24. listopada 2013. o odobrenje etofenproksa kao postojeće aktivne tvari za uporabu u biocidnim pripravcima za vrstu proizvoda 18 Tekst značajan za EGP

text:
               25.10.2013

               HR

               Službeni list Europske unije

               L 283/35

         PROVEDBENA UREDBA KOMISIJE (EU) br. 1036/2013
   оd 24. listopada 2013.
   o odobrenje etofenproksa kao postojeće aktivne tvari za uporabu u biocidnim pripravcima za vrstu proizvoda 18
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 89. stavak 1. treći podstavak,
   budući da:

               (1)

               Uredbom Komisije (EZ) br. 1451/2007 (2) utvrđen je popis aktivnih tvari koje treba ocijeniti radi njihova mogućeg uvrštavanja u priloge I., I.A ili I.B Direktivi 98/8/EZ Europskog parlamenta i Vijeća (3). Na tom se popisu nalazi i etofenproks.

               (2)

               Etofenproks je ocijenjen u skladu s člankom 11. stavkom 2. Direktive 98/8/EZ za uporabu u vrsti proizvoda 18, insekticidi, akaricidi i proizvodi za suzbijanje drugih člankonožaca kako su definirani u Prilogu V. toj Direktivi, što odgovara vrsti proizvoda 18 prema definiciji iz Priloga V. Uredbi (EU) br. 528/2012.

               (3)

               Austrija je imenovana državom članicom izvjestiteljicom te je 9. kolovoza 2011. u skladu s člankom 14. stavcima 4. i 6. Uredbe (EZ) br. 1451/2007 Komisiji podnijela izvješće nadležnog tijela zajedno s preporukom.

               (4)

               Izvješće nadležnog tijela pregledale su države članice i Komisija. U skladu s člankom 15. stavkom 4. Uredbe (EZ) br. 1451/2007, nalazi te revizije uvršteni su 27. rujna 2013. u izvješće o ocjeni u okviru Stalnog odbora za biocidne proizvode.

               (5)

               Izvješće je pokazalo da se može očekivati da će biocidni pripravci koji se koriste u vrsti proizvoda 18 i sadržavaju etofenproks zadovoljiti zahtjeve predviđene člankom 5. Direktive 98/8/EZ.

               (6)

               Izvješće je pokazalo i da je etofenproks zbog svojih svojstava potencijalno bioakumulativan (B) i toksičan (T), u skladu s kriterijima propisanim Prilogom XIII. Uredbi (EZ) br. 1907/2006 Europskog parlamenta i Vijeća (4). Odobrenje bi se trebalo odnositi na razdoblje od 10 godina u skladu s postojećom praksom na temelju Direktive 98/8/EZ, s obzirom na to da uvjeti iz članka 90. stavka 2. Uredbe (EU) br. 528/2012 nisu zadovoljeni. Međutim, za potrebe odobrenja proizvoda u skladu s člankom 23. Uredbe (EU) br. 528/2012, etofenproks se smatra potencijalnom tvari za zamjenu u skladu s člankom 10. stavkom 1. točkom (d) te Uredbe.

               (7)

               Stoga je primjereno odobriti uporabu etofenproksa u biocidnim pripravcima za vrstu proizvoda 18.

               (8)

               S obzirom da se ocjena nije odnosila na nanomaterijale, na temelju članka 4. stavka 4. Uredbe (EU) br. 528/2012 odobrenje ne bi trebalo obuhvaćati takve materijale.

               (9)

               Prije odobrenja aktivne tvari potrebno je omogućiti da protekne razumno razdoblje kako bi se državama članicama, zainteresiranim stranama i po potrebi Komisiji omogućilo da se pripreme za ispunjavanje novih uvjeta.

               (10)

               Mjere predviđene ovom Uredbom u skladu su s mišljenjem Stalnog odbora za biocidne pripravke,

         DONIJELA JE OVU UREDBU:
   Članak 1.
   Etofenproks se odobrava kao aktivna tvar za uporabu u biocidnim pripravcima za vrstu proizvoda 18, podložno specifikacijama i uvjetima iz Priloga.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. listopada 2013.

            Za Komisiju

            Predsjednik

         José Manuel BARROSO

      (1)  SL L 167, 27.6.2012., str. 1.

      (2)  Uredba Komisije (EZ) br. 1451/2007 od 4. prosinca 2007. o drugoj fazi desetogodišnjeg radnog programa iz članka 16. stavka 2. Direktive 98/8/EZ Europskog parlamenta i Vijeća o stavljanju biocidnih pripravaka na tržište (SL L 325, 11.12.2007., str. 3.).

      (3)  Direktiva 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (SL L 123, 24.4.1998., str. 1.).

      (4)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396, 30.12.2006., str 1.).

      PRILOG

                  Uobičajeni naziv

                  Naziv IUPAC
                  Identifikacijski brojevi

                  Najmanji stupanj čistoće aktivne tvari (1)

                  Datum odobrenja

                  Datum isteka odobrenja

                  Vrsta proizvoda

                  Posebni uvjeti (2)

                  Etofenproks

                  Naziv IUPAC:
                  3-phenoxybenzyl-2-(4-ethoxyphenyl)-2-methylpropylether
                  EZ br.: 407-980-2
                  CAS br.: 80844-07-1

                  970 g/kg

                  1. srpnja 2015.

                  30. lipnja 2025.

                  18

                  Etofenproks se smatra potencijalnom tvari za zamjenu u skladu s člankom 10. stavkom 1. točkom (d) Uredbe (EU) br. 528/2012.
                  Pri ocjenjivanju proizvoda posebna se pozornost posvećuje izloženosti, rizicima i učinkovitosti povezanima sa svakom uporabom na koju se odnosi zahtjev za odobrenje, a koja nije proučena u okviru procjene rizika aktivne tvari na razini Unije.
                  Odobrenja podliježu sljedećim uvjetima:

                              1.

                              Za industrijske ili profesionalne korisnike moraju se utvrditi sigurni radni postupci i odgovarajuće organizacijske mjere. Ako se izloženost ne može na drugi način smanjiti na prihvatljivu razinu, proizvodi se moraju koristiti uz odgovarajuću osobnu zaštitnu opremu.

                              2.

                              Za proizvode koji mogu ostaviti ostatke u hrani ili hrani za životinje treba provjeriti je li potrebno odrediti nove ili izmijeniti postojeće maksimalne razine ostataka (MRL-ove) u skladu s Uredbom (EZ) br. 470/2009 Europskog parlamenta i Vijeća (3) ili Uredbom (EZ) br. 396/2005 Europskog parlamenta i Vijeća (4) i poduzeti sve odgovarajuće mjere za smanjenje rizika kako bi se osiguralo da se ne prekorače primjenjivi MRL-ovi.

         (1)  Čistoća navedena u ovom stupcu bila je najmanji stupanj čistoće aktivne tvari upotrijebljene pri ocjenjivanju provedenom u skladu s člankom 8. Uredbe (EU) br. 528/2012. Aktivna tvar u pripravku kakav se stavlja na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.

         (2)  Za provedbu općih načela Priloga VI. Uredbi (EU) br. 528/2012, sadržaj i zaključci izvješća o ocjeni nalaze se na web-mjestu Komisije: http://ec.europa.eu/comm/environment/biocides/index.htm.

         (3)  Uredba (EZ) br. 470/2009 Europskog parlamenta i Vijeća od 6. svibnja 2009. o propisivanju postupka Zajednice za određivanje najvećih dopuštenih količina ostataka farmakološki djelatnih tvari u hrani životinjskoga podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (SL L 152, 16.6.2009., str. 11.).

         (4)  Uredba (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (SL L 70, 16.3.2005., str. 1.).


title: Provedbena uredba Komisije (EU) 2016/1732 оd 28. rujna 2016. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               29.9.2016

               HR

               Službeni list Europske unije

               L 262/25

         PROVEDBENA UREDBA KOMISIJE (EU) 2016/1732
   оd 28. rujna 2016.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 28. rujna 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MA

                  144,4

                  ZZ

                  144,4

                  0707 00 05

                  TR

                  125,7

                  ZZ

                  125,7

                  0709 93 10

                  AR

                  162,6

                  TR

                  141,7

                  ZZ

                  152,2

                  0805 50 10

                  AR

                  94,2

                  CL

                  128,7

                  TR

                  83,4

                  UY

                  74,7

                  ZA

                  105,1

                  ZZ

                  97,2

                  0806 10 10

                  TR

                  131,4

                  ZA

                  80,3

                  ZZ

                  105,9

                  0808 10 80

                  AR

                  103,1

                  BR

                  97,9

                  CL

                  145,9

                  NZ

                  120,0

                  US

                  144,0

                  ZA

                  122,0

                  ZZ

                  122,2

                  0808 30 90

                  CL

                  126,9

                  CN

                  92,9

                  TR

                  132,1

                  ZA

                  155,4

                  ZZ

                  126,8

                  0809 30 10 , 0809 30 90

                  TR

                  128,6

                  ZZ

                  128,6

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) 2017/1531 оd 7. rujna 2017. o produljenju odobrenja aktivne tvari imazamoks kao kandidata za zamjenu u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (Tekst značajan za EGP. )

text:
               8.9.2017

               HR

               Službeni list Europske unije

               L 232/6

         PROVEDBENA UREDBA KOMISIJE (EU) 2017/1531
   оd 7. rujna 2017.
   o produljenju odobrenja aktivne tvari imazamoks kao kandidata za zamjenu u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 24. u vezi s člankom 20. stavkom 1.,
   budući da:

               (1)

               Direktivom Komisije 2003/23/EZ (2) imazamoks je uvršten u Prilog I. Direktivi Vijeća 91/414/EEZ (3) kao aktivna tvar.

               (2)

               Aktivne tvari uvrštene u Prilog I. Direktivi 91/414/EEZ smatraju se odobrenima u skladu s Uredbom (EZ) br. 1107/2009 te su uvrštene u dio A Priloga Provedbenoj uredbi Komisije (EU) br. 540/2011 (4).

               (3)

               Odobrenje aktivne tvari imazamoks, kako je navedena u dijelu A Priloga Provedbenoj uredbi (EU) br. 540/2011, istječe 31. srpnja 2018.

               (4)

               Zahtjev za produljenje odobrenja aktivne tvari imazamoks podnesen je u skladu s člankom 1. Provedbene uredbe Komisije (EU) br. 844/2012 (5) u roku predviđenom tim člankom.

               (5)

               Podnositelj zahtjeva dostavio je dopunsku dokumentaciju u skladu sa zahtjevima iz članka 6. Provedbene uredbe (EU) br. 844/2012. Država članica izvjestiteljica utvrdila je da je zahtjev potpun.

               (6)

               Država članica izvjestiteljica nakon savjetovanja s državom članicom suizvjestiteljicom pripremila je izvješće o ocjeni produljenja i dostavila ga 13. travnja 2015. Europskoj agenciji za sigurnost hrane („Agencija”) i Komisiji.

               (7)

               Agencija je izvješće o ocjeni produljenja dostavila na podnošenje primjedbi podnositelju zahtjeva i državama članicama te je primljene primjedbe proslijedila Komisiji. Agencija je usto sažetak dopunske dokumentacije učinila dostupnim javnosti.

               (8)

               Agencija je 15. ožujka 2016. Komisiji dostavila zaključak (6) o tome može li se očekivati da aktivna tvar imazamoks ispunjava mjerila za odobravanje iz članka 4. Uredbe (EZ) br. 1107/2009. Komisija je 11. srpnja 2016. Stalnom odboru za bilje, životinje, hranu i hranu za životinje predstavila nacrt izvješća o produljenju za aktivnu tvar imazamoks.

               (9)

               Podnositelju zahtjeva omogućeno je podnošenje primjedbi na nacrt izvješća o produljenju.

               (10)

               Za jednu ili više reprezentativnih uporaba najmanje jednog sredstva za zaštitu bilja koje sadržava aktivnu tvar imazamoks utvrđeno je da su mjerila za odobravanje predviđena člankom 4. Uredbe (EZ) br. 1107/2009 ispunjena. Stoga je primjereno produljiti odobrenje za aktivnu tvar imazamoks.

               (11)

               Procjena rizika za produljenje odobrenja aktivne tvari imazamoks temelji se na ograničenom broju reprezentativnih uporaba, no time se ne ograničavaju uporabe za koje se mogu odobriti sredstva za zaštitu bilja koja sadržavaju aktivnu tvar imazamoks. Stoga je primjereno ukinuti ograničenje za uporabu te tvari isključivo kao herbicid.

               (12)

               Međutim, Komisija smatra da je imazamoks kandidat za zamjenu u skladu s člankom 24. Uredbe (EZ) br. 1107/2009. Imazamoks je dugotrajna i toksična tvar u skladu s točkom 3.7.2.1. odnosno točkom 3.7.2.3. Priloga II. Uredbi (EZ) br. 1107/2009, s obzirom na to da je vrijeme poluraspada u slatkoj vodi i sedimentu dulje od 120 dana te da dugotrajna koncentracija bez učinka na vodeno bilje iznosi 0,0045 mg/l. Imazamoks stoga ispunjava uvjet iz točke 4. druge alineje Priloga II. Uredbi (EZ) br. 1107/2009.

               (13)

               Stoga je primjereno produljiti odobrenje za aktivnu tvar imazamoks kao kandidata za zamjenu.

               (14)

               U skladu s člankom 14. stavkom 1. Uredbe (EZ) br. 1107/2009 u vezi s njezinim člankom 6. te s obzirom na postojeća znanstvena i tehnička saznanja, potrebno je međutim utvrditi određene uvjete i ograničenja.

               (15)

               Prilog Provedbenoj uredbi (EU) br. 540/2011 trebalo bi stoga na odgovarajući način izmijeniti.

               (16)

               Provedbenom uredbom Komisije (EU) 2017/841 (7) rok valjanosti odobrenja za imazamoks produljen je do 31. srpnja 2018. kako bi se postupak produljenja mogao završiti prije isteka roka valjanosti odobrenja te tvari. Međutim, s obzirom na to da je odluka o produljenju odobrenja donesena prije tog novog datuma prestanka odobrenja, ova bi se Uredba trebala primjenjivati od 1. studenoga 2017.

               (17)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Produljenje odobrenja aktivne tvari kao kandidata za zamjenu
   Odobrenje aktivne tvari imazamoks kao kandidata za zamjenu produljuje se kako je utvrđeno u Prilogu I.
   Članak 2.
   Izmjene Provedbene uredbe (EU) br. 540/2011
   Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.
   Članak 3.
   Stupanje na snagu i datum primjene
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. studenoga 2017.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. rujna 2017.

            Za Komisiju

            Predsjednik

         Jean-Claude JUNCKER

      (1)  SL L 309, 24.11.2009., str. 1.

      (2)  Direktiva Komisije 2003/23/EZ od 25. ožujka 2003. o izmjeni Direktive Vijeća 91/414/EEZ radi uvrštavanja imazamoksa, oksasulfurona, etoksisulfurona, foramsulfurona, oksadiargila i ciazofamida kao aktivnih tvari (SL L 81, 28.3.2003., str. 39.).

      (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).

      (4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

      (5)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).

      (6)  EFSA Journal 2016.;14(4):4432. Dostupno na internetu: www.efsa.europa.eu.

      (7)  Provedbena uredba Komisije (EU) 2017/841 оd 17. svibnja 2017. o izmjeni Provedbene uredbe (EU) br. 540/2011 u pogledu produljenja roka valjanosti odobrenja aktivnih tvari: alfa-cipermetrin, Ampelomyces quisqualis soja: aq 10, benalaksil, bentazon, bifenazat, bromoksinil, karfentrazon etil, klorprofam, ciazofamid, desmedifam, dikvat, DPX KE 459 (flupirsulfuron-metil), etoksazol, famoksadon, fenamidon, flumioksazin, foramsulfuron, Gliocladium catenulatum soja: j1446, imazamoks, imazosulfuron, izoksaflutol, laminarin, metalaksil-m, metoksifenozid, milbemektin, oksasulfuron, pendimetalin, fenmedifam, pimetrozin, s-metolaklor i trifloksistrobin (SL L 125, 18.5.2017., str. 12.).

      PRILOG I.

                  Uobičajeni naziv, identifikacijski brojevi

                  Kemijski naziv prema IUPAC-u

                  Čistoća (1)

                  Datum odobrenja

                  Prestanak odobrenja

                  Posebne odredbe

                  imazamoks
                  CAS br. 114311-32-9
                  CIPAC br. 619

                  2-[(RS)-4-izopropil-4-metil-5-okso-2-imidazolin-2-il]-5-metoksimetil nikotinska kiselina

                  ≥ 950 g/kg
                  Nečistoća cijanidni ion (CN–) ne smije prelaziti 5 mg/kg u tehničkom materijalu.

                  1. studenoga 2017.

                  31. listopada 2024.

                  Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o pregledu za imazamoks, a posebno njegovi dodaci I. i II.
                  U toj ukupnoj ocjeni države članice moraju obratiti posebnu pozornost na sljedeće:

                              —

                              zaštitu potrošača;

                              —

                              zaštitu vodenog bilja i kopnenog bilja koje ne pripada ciljnoj skupini;

                              —

                              zaštitu podzemnih voda ako se tvar primjenjuje u područjima s osjetljivim tlom i/ili nepovoljnim klimatskim uvjetima.

                        Uvjeti za odobrenje prema potrebi moraju uključivati mjere za smanjenje rizika te se moraju pokrenuti programi praćenja radi provjere mogućeg onečišćenja podzemnih voda imazamoksom i metabolitima CL 312622 i CL 354825 u osjetljivim zonama.

         (1)  Dodatni podaci o identifikaciji i specifikaciji aktivne tvari dostupni su u izvješću o pregledu.

      PRILOG II.
      Prilog Provedbenoj uredbi (EU) br. 540/2011 mijenja se kako slijedi:

                  1.

                  U dijelu A briše se unos 41. za imazamoks.

                  2.

                  U dijelu E dodaje se sljedeći unos:

                              Broj

                              Uobičajeni naziv, identifikacijski brojevi

                              Kemijski naziv prema IUPAC-u

                              Čistoća (1)

                              Datum odobrenja

                              Prestanak odobrenja

                              Posebne odredbe

                              „8.

                              imazamoks
                              CAS br. 114311-32-9
                              CIPAC br. 619

                              2-[(RS)-4-izopropil-4-metil-5-okso-2-imidazolin-2-il]-5-metoksimetil nikotinska kiselina

                              ≥ 950 g/kg
                              Nečistoća cijanidni ion (CN–) ne smije prelaziti 5 mg/kg u tehničkom materijalu.

                              1. studenoga 2017.

                              31. listopada 2024.

                              Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o pregledu za imazamoks, a posebno njegovi dodaci I. i II.
                              U toj ukupnoj ocjeni države članice moraju obratiti posebnu pozornost na sljedeće:

                                          —

                                          zaštitu potrošača;

                                          —

                                          zaštitu vodenog bilja i kopnenog bilja koje ne pripada ciljnoj skupini;

                                          —

                                          zaštitu podzemnih voda ako se tvar primjenjuje u područjima s osjetljivim tlom i/ili nepovoljnim klimatskim uvjetima.

                                    Uvjeti za odobrenje prema potrebi moraju uključivati mjere za smanjenje rizika te se moraju pokrenuti programi praćenja radi provjere mogućeg onečišćenja podzemnih voda imazamoksom i metabolitima CL 312622 i CL 354825 u osjetljivim zonama.”

         (1)  Dodatni podaci o identifikaciji i specifikaciji aktivne tvari dostupni su u izvješću o pregledu.


title: Provedbena uredba Komisije (EU) br. 885/2014 оd 13. kolovoza 2014. o utvrđivanju posebnih uvjeta koji se primjenjuju na uvoz okre i listova karija iz Indije i stavljanju izvan snage Provedbene uredbe Komisije (EU) br. 91/2013  Tekst značajan za EGP

text:
               14.8.2014

               HR

               Službeni list Europske unije

               L 242/20

         PROVEDBENA UREDBA KOMISIJE (EU) br. 885/2014
   оd 13. kolovoza 2014.
   o utvrđivanju posebnih uvjeta koji se primjenjuju na uvoz okre i listova karija iz Indije i stavljanju izvan snage Provedbene uredbe Komisije (EU) br. 91/2013
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (1), a posebno njezin članak 53. stavak 1. točku (b) podtočku ii.,
   uzimajući u obzir Uredbu (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjeravanja poštivanja propisa o hrani i hrani za životinje te propisa o zdravlju i dobrobiti životinja (2), a posebno njezin članak 15. stavak 5.,
   budući da:

               (1)

               Člankom 53. Uredbe (EZ) br. 178/2002 predviđa se mogućnost usvajanja hitnih mjera Unije za hranu za životinje i hranu koja se uvozi iz treće zemlje kako bi se zaštitilo zdravlje ljudi, zdravlje životinja i okoliš, u slučaju kada se rizik ne može na zadovoljavajući način suzbiti mjerama koje države članice poduzimaju samostalno.

               (2)

               Uredbom Komisije (EZ) br. 669/2009 (3) utvrđuje se povećana razina službenih kontrola uvoza određene hrane za životinje i hrane neživotinjskoga podrijetla.

               (3)

               Između ostalog, povećana učestalost službenih kontrola pri uvozu već je više od dvije godine uspostavljena za listove karija i skoro dvije godine za okru iz Indije u pogledu ostataka pesticida.

               (4)

               Rezultati povećane učestalosti kontrola ukazuju na stalnu veliku učestalost neusklađenosti s najvišim dopuštenim razinama ostataka pesticida utvrđenima u zakonodavstvu Unije te su nekoliko puta uočene veoma velike razine. Ti rezultati dokazuju da uvoz te hrane predstavlja opasnost za zdravlje ljudi. Po isteku tog razdoblja povećane učestalosti kontrola na granicama Unije nije se moglo uočiti da je došlo do poboljšanja stanja. Nadalje, indijska tijela nisu dostavila nikakav konkretan i zadovoljavajući plan aktivnosti za ispravljanje propusta i nedostataka u proizvodnim sustavima i sustavima kontrole, unatoč izričitom zahtjevu Europske komisije.

               (5)

               Kako bi se zaštitilo zdravlje ljudi u Uniji, bilo je potrebno predvidjeti dodatna jamstva u pogledu navedene hrane iz Indije. Provedbenom uredbom Komisije (EU) br. 91/2013 (4) bilo je stoga propisano da bi uz sve pošiljke listova karija i okre iz Indije trebalo priložiti certifikat u kojem se navodi da su proizvodi uzorkovani i analizirani na prisutnost ostataka pesticida te da je utvrđeno da su u skladu sa zakonodavstvom Unije.

               (6)

               Kako bi se osigurala učinkovita organizacija i određeni stupanj usklađenosti kontrola uvoza na razini Unije u vezi s prisutnošću aflatoksina u određenoj hrani za životinje i hrani iz određenih trećih zemalja, primjereno je jednom Uredbom obuhvatiti svu hranu za životinje i hranu iz određenih trećih zemalja koje podliježu posebnim uvjetima zbog prisutnosti aflatoksina. Stoga bi odredbe u pogledu kikirikija iz Indije i Gane i sjemenki lubenice iz Nigerije trebalo uklopiti u jednu Uredbu s odredbama predviđenima u Uredbi Komisije (EZ) br. 1152/2009 (5).

               (7)

               Kako bi se osigurala učinkovita organizacija i određeni stupanj usklađenosti kontrola uvoza na razini Unije, primjereno je u ovoj Uredbi predvidjeti kontrolne postupke za fizičku kontrolu prisutnosti ostataka pesticida na listovima karija i na okri iz Indije koji su istovjetni postojećim mjerama predviđenima u Uredbi (EZ) br. 669/2009.

               (8)

               Uzorkovanje i analizu pošiljaka trebalo bi obavljati u skladu s odgovarajućim zakonodavstvom Unije. Najviše dopuštene razine ostataka pesticida utvrđene su Uredbom (EZ) br. 396/2005 Europskog parlamenta i Vijeća (6). Odredbe o uzorkovanju za službenu kontrolu ostataka pesticida utvrđene su Direktivom Komisije 2002/63/EZ (7).

               (9)

               Mjere predviđene ovom Uredbom u skladu su s mišljenjem Stalnog odbora za za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Područje primjene
   1.   Ova se Uredba primjenjuje na pošiljke sljedeće hrane obuhvaćene oznakama KN i pododjeljcima TARIC određenima u Prilogu I.:

               (a)

               okre (hrana, svježa i zamrznuta) podrijetlom ili poslane iz Indije;

               (b)

               listova karija (hrana, svježe začinsko bilje) podrijetlom ili poslanih iz Indije.

         2.   Ova se Uredba primjenjuje i na složenu hranu koja sadrži bilo koju hranu iz stavka 1. u količini većoj od 20 %.
   3.   Ova se Uredba ne primjenjuje na pošiljke hrane iz stavaka 1. i 2. koje su namijenjene privatnoj osobi isključivo za osobnu potrošnju i uporabu. U slučaju dvojbe, teret dokaza leži na primatelju pošiljke.
   Članak 2.
   Definicije
   Za potrebe ove Uredbe primjenjuju se definicije utvrđene u člancima 2. i 3. Uredbe (EZ) br. 178/2002, članku 2. Uredbe (EZ) br. 882/2004 i članku 3. Uredbe (EZ) br. 669/2009.
   U smislu ove Uredbe, pošiljka odgovara seriji kako je navedeno u Direktivi 2002/63/EZ.
   Članak 3.
   Uvoz u Uniju
   Pošiljke hrane iz članka 1. stavaka 1. i 2. smiju se uvoziti u Uniju samo u skladu s postupcima utvrđenima u ovoj Uredbi.
   Pošiljke takve hrane mogu ući u Uniju samo preko određenog mjesta ulaska (OMU).
   Članak 4.
   Rezultati uzorkovanja i analize
   1.   Pošiljkama hrane iz članka 1. stavaka 1. i 2. prilažu se rezultati uzorkovanja i analize koje su provela nadležna tijela države podrijetla ili države iz koje je pošiljka poslana ako to nije država podrijetla, kako bi se provjerila usklađenost sa zakonodavstvom Unije o najvišim dopuštenim razinama ostataka pesticida, za hranu iz članka 1. stavka 1. točaka (a) i (b), uključujući složenu hranu koja sadrži takvu hranu u količini većoj od 20 %.
   2.   Uzorkovanje iz stavka 1. mora se za ostatke pesticida provesti u skladu s Direktivom 2002/63/EZ.
   Članak 5.
   Zdravstveni certifikat
   1.   Uz pošiljke se prilaže i zdravstveni certifikat u skladu s obrascem određenim u Prilogu II.
   2.   Zdravstveni certifikat popunjava, potpisuje i ovjerava ovlašteni predstavnik nadležnog tijela države podrijetla ili nadležnog tijela države iz koje je pošiljka poslana ako to nije država podrijetla.
   3.   Zdravstveni certifikat sastavlja se na službenom jeziku ili na jednom od službenih jezika države članice u kojoj se nalazi određeno mjesto ulaska. Međutim, država članica može za sastavljanje zdravstvenog certifikata dopustiti uporabu drugog službenog jezika Unije.
   4.   Zdravstveni certifikat vrijedi samo četiri mjeseca od datuma izdavanja.
   Članak 6.
   Označivanje
   Svaka pošiljka hrane iz članka 1. stavaka 1. i 2. označuje se identifikacijskom oznakom koja odgovara identifikacijskoj oznaci navedenoj na dokumentu o rezultatima uzorkovanja i analize iz članka 4. i na zdravstvenom certifikatu iz članka 5. Svaka pojedina vreća ili drugi oblik pakiranja iz pošiljke označuje se tom identifikacijskom oznakom.
   Članak 7.
   Prethodna obavijest o pošiljkama
   1.   Subjekti u poslovanju s hranom ili njihovi predstavnici dostavljaju nadležnim tijelima na određenom mjestu ulaska prethodnu obavijest o predviđenom datumu i vremenu fizičkog dolaska pošiljaka hrane iz članka 1. stavaka 1. i 2. te o vrsti pošiljke.
   2.   Za potrebne prethodne obavijesti, popunjavaju dio I. zajedničkog uvoznog dokumenta (ZUD) i taj dokument šalju nadležnom tijelu na određenom mjestu ulaska najmanje jedan radni dan prije fizičkog dolaska pošiljke.
   3.   Pri popunjavanju ZUD-a u skladu s ovom Uredbom, subjekti u poslovanju s hranom uzimaju u obzir upute o popunjavanju ZUD-a utvrđene u Prilogu II. Uredbi (EZ) br. 669/2009 za hranu iz članka 1. stavka 1. točaka (a) i (b) ove Uredbe, uključujući složenu hranu koja sadrži takvu hranu u količini većoj od 20 %.
   Članak 8.
   Službene kontrole
   1.   Nadležno tijelo na određenom mjestu ulaska pregledava isprave za svaku pošiljku hrane iz članka 1. stavaka 1. i 2. kako bi provjerilo usklađenost sa zahtjevima utvrđenima u člancima 4. i 5.
   2.   Identifikacijske i fizičke provjere hrane iz članka 1. stavka 1. točaka (a) i (b) i s njom povezane složene hrane iz članka 1. stavka 2. ove Uredbe provode se u skladu s člancima 8., 9. i 19. Uredbe (EZ) br. 669/2009 s učestalošću određenom u Prilogu I. ovoj Uredbi.
   3.   Nakon provedenih provjera, nadležna tijela:

               (a)

               popunjavaju odgovarajuće unose u dijelu II. ZUD-a;

               (b)

               spajaju rezultate uzorkovanja i analize provedenih u skladu sa stavkom 2. ovog članka;

               (c)

               određuju referentni broj ZUD-a i upisuju ga u ZUD;

               (d)

               ovjeravaju pečatom i potpisuju izvornik ZUD-a;

               (e)

               izrađuju i zadržavaju presliku ovjerenog i potpisanog ZUD-a.

         4.   Izvornik ZUD-a i zdravstvenog certifikata te rezultati uzorkovanja i analize iz članka 4. prilažu se uz pošiljku tijekom prijevoza sve do njezinog puštanja u slobodni promet. Ako se u slučaju hrane iz članka 1. stavaka 1. i 2. odobri daljnji prijevoz pošiljke dok se čekaju rezultati fizičkih provjera, u tu se svrhu izdaje ovjerena preslika izvornika ZUD-a.
   Članak 9.
   Dijeljenje pošiljke na više dijelova
   1.   Pošiljke se ne smiju dijeliti na više dijelova sve dok se ne dovrše službene kontrole i dok nadležna tijela u cijelosti ne popune ZUD kako je predviđeno u članku 8.
   2.   U slučaju naknadnog dijeljenja pošiljke, ovjerena preslika ZUD-a mora se priložiti uz svaki dio pošiljke tijekom prijevoza, sve do puštanja u slobodni promet.
   Članak 10.
   Puštanje u slobodni promet
   Za puštanje pošiljaka u slobodni promet, subjekti u poslovanju s hranom ili njihov predstavnik moraju carinskim tijelima (u fizičkom ili elektroničkom obliku) predočiti ZUD koji je nadležno tijelo propisno popunilo nakon što su obavljene sve službene kontrole. Carinska tijela puštaju pošiljku u slobodan promet samo ako je u polju II.14. navedena povoljna odluka nadležnog tijela te ako je potpisana u polju II.21. ZUD-a.
   Članak 11.
   Neusklađenost
   Ako se službenim kontrolama utvrdi neusklađenost s odgovarajućim zakonodavstvom Unije, nadležno tijelo popunjava dio III. ZUD-a i poduzimaju se mjere u skladu s člancima 19., 20. i 21. Uredbe (EZ) br. 882/2004.
   Članak 12.
   Izvješća
   Države članice svaka tri mjeseca dostavljaju Komisiji izvješće o svim rezultatima analiza iz službenih kontrola pošiljaka hrane provedenih u skladu s ovom Uredbom. To se izvješće dostavlja tijekom mjeseca koji slijedi nakon svakog tromjesečja.
   U izvješću se navode sljedeći podaci:

               —

               broj uvezenih pošiljaka,

               —

               broj pošiljaka iz kojih su uzeti uzorci za analizu,

               —

               rezultati provjera kako je predviđeno u članku 8. stavku 2.

         Članak 13.
   Troškovi
   Sve troškove koji proizlaze iz službenih kontrola, uključujući uzorkovanje, analizu, skladištenje, kao i mjera poduzetih u slučaju neusklađenosti, snose subjekti u poslovanju s hranom.
   Članak 14.
   Stavljanje izvan snage
   Provedbena uredba (EU) br. 91/2013 stavlja se izvan snage.
   Članak 15.
   Stupanje na snagu
   Ova Uredba stupa na snagu trećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. kolovoza 2014.

            Za Komisiju

            Predsjednik

         José Manuel BARROSO

      (1)  SL L 31, 1.2.2002., str. 1.

      (2)  SL L 165, 30.4.2004., str. 1.

      (3)  Uredba Komisije (EZ) br. 669/2009 od 24. srpnja 2009. o provedbi Uredbe (EZ) br. 882/2004 Europskog parlamenta i Vijeća s obzirom na povećanu razinu službenih kontrola uvoza određene hrane za životinje i hrane neživotinjskoga podrijetla te o izmjeni Odluke 2006/504/EZ (SL L 194, 25.7.2009., str. 11.).

      (4)  Provedbena uredba Komisije (EU) br. 91/2013 od 31. siječnja 2013. o utvrđivanju posebnih uvjeta koji se primjenjuju na uvoz kikirikija iz Gane i Indije, okre i listova karija iz Indije te sjemenki lubenice iz Nigerije i o izmjeni uredaba (EZ) br. 669/2009 i (EZ) br. 1152/2009 (SL L 33, 2.2.2013., str. 2.).

      (5)  Uredba Komisije (EZ) br. 1152/2009 od 27. studenoga 2009. o uvođenju posebnih uvjeta kojima se uređuje uvoz neke hrane iz određenih trećih zemalja zbog rizika od kontaminiranosti aflatoksinima te o stavljanju izvan snage Odluke 2006/504/EZ (SL L 313, 28.11.2009., str. 40.).

      (6)  Uredba (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (SL L 70, 16.3.2005., str. 1.).

      (7)  Direktiva Komisije 2002/63/EZ od 11. srpnja 2002. o utvrđivanju metoda Zajednice za uzimanje uzoraka za službenu kontrolu ostataka pesticida u i na proizvodima biljnog i životinjskog podrijetla i o stavljanju izvan snage Direktive 79/700/EEZ (SL L 187, 16.7.2002., str. 30.).

      PRILOG I.
      Hrana neživotinjskog podrijetla koja podliježe mjerama predviđenima u ovoj Uredbi:

                  Hrana za životinje i hrana
                  (predviđena uporaba)

                  Oznaka KN (1)

                  Pododjeljak TARIC

                  Zemlja podrijetla

                  Opasnost

                  Učestalost fizičkih i identifikacijskih pregleda (%)

                  Okra

                        (Hrana – svježa i zamrznuta)

                  ex 0709 99 90

                  20

                  Indija (IN)

                  Ostaci pesticida analizirani višestrukim metodama za ostatke temeljenima na GC-MS i LC-MS tehnici ili pojedinačnim metodama za ostatke (2)

                  20

                  Listovi karija (Bergera/Murraya koenigii)

                        (Hrana – začinsko bilje – svježe sušeno i zamrznuto)

                  ex 1211 90 86

                  10

                  Indija (IN)

                  Ostaci pesticida analizirani višestrukim metodama za ostatke temeljenima na GC-MS i LC-MS tehnici ili pojedinačnim metodama za ostatke (3)

                  20

         (1)  U slučaju kada je potrebno ispitati samo određene proizvode pod bilo kojom oznakom KN a u robnoj nomenklaturi ne postoji nikakva posebna potpodjela pod tom oznakom, tada se oznaka KN obilježava s „ex”.

         (2)  Certificiranje u zemlji podrijetla i kontrola pri uvozu od strane država članica kako bi se osigurala usklađenost s Uredbom (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i o izmjeni Direktive Vijeća 91/414/EEZ (SL L 70, 16.3.2005., str. 1.), posebno ostaci: acefata, metamidofosa, triazofosa, endosulfana, monokrotofosa, metomila, tiodikarba, diafentiurona, tiametoksama, fipronila, oksamila, acetamipirida, indoksakarba, mandipropamida.

         (3)  Certificiranje u zemlji podrijetla i kontrola pri uvozu od strane država članica kako bi se osigurala usklađenost s Uredbom (EZ) br. 396/2005, posebno ostaci: triazofosa, oksidemeton-metila, klorpirifosa, acetamiprida, tiametoksama, klotianidina, metamidofosa, acefata, propargita, monokrotofosa.

      PRILOG II.


title: Provedbena uredba Komisije (EU) br. 955/2014 оd 8. rujna 2014. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               9.9.2014

               HR

               Službeni list Europske unije

               L 268/3

         PROVEDBENA UREDBA KOMISIJE (EU) br. 955/2014
   оd 8. rujna 2014.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. rujna 2014.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 157, 15.6.2011., str. 1.

      PRILOG
      Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MK

                  76,6

                  ZZ

                  76,6

                  0707 00 05

                  TR

                  123,3

                  ZZ

                  123,3

                  0709 93 10

                  TR

                  124,8

                  ZZ

                  124,8

                  0805 50 10

                  AR

                  175,5

                  BR

                  100,4

                  CL

                  196,7

                  IL

                  182,0

                  TR

                  227,6

                  UY

                  134,4

                  ZA

                  172,8

                  ZZ

                  169,9

                  0806 10 10

                  BR

                  167,7

                  EG

                  167,7

                  TR

                  116,5

                  ZZ

                  150,6

                  0808 10 80

                  BR

                  62,8

                  CL

                  103,3

                  CN

                  120,7

                  NZ

                  119,3

                  US

                  129,1

                  ZA

                  129,9

                  ZZ

                  110,9

                  0808 30 90

                  CN

                  92,5

                  TR

                  123,8

                  XS

                  50,3

                  ZA

                  120,5

                  ZZ

                  96,8

                  0809 30

                  TR

                  135,2

                  ZZ

                  135,2

                  0809 40 05

                  BA

                  34,7

                  MK

                  43,1

                  ZZ

                  38,9

         (1)  Nomenklatura država utvrđena Uredbom Komisije (EZ) br. 1833/2006 (SL L 354, 14.12.2006., str. 19.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 722/2013 od 25. srpnja 2013. o razvrstavanju određene robe u kombiniranu nomenklaturu

text:
               27.7.2013

               HR

               Službeni list Europske unije

               L 202/6

         PROVEDBENA UREDBA KOMISIJE (EU) br. 722/2013
   od 25. srpnja 2013.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:

               (1)

               Radi osiguranja jedinstvene primjene kombinirane nomenklature koja je priložena Uredbi (EEZ) br. 2658/87 potrebno je donijeti mjere o razvrstavanju robe iz Priloga ovoj Uredbi.

               (2)

               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.

               (3)

               U skladu s navedenim općim pravilima robu opisanu u stupcu 1 tablice u Prilogu trebalo bi razvrstati pod odgovarajuće oznake KN iz stupca 2 na temelju razloga iz stupca 3 navedene tablice.

               (4)

               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice, korisnik može obvezujuće tarifne informacije koje u vezi s razvrstavanjem robe u kombiniranu nomenklaturu izdaju carinska tijela država članica, a koje nisu u skladu s ovom Uredbom, nastaviti navoditi tijekom razdoblja od tri mjeseca.

               (5)

               Mjere predviđene ovom Uredbom u skladu su s mišljenjem Odbora za Carinski zakonik,

         DONIJELA JE OVU UREDBU:
   Članak 1.
   Roba iz stupca 1 tablice u Prilogu razvrstava se u kombiniranu nomenklaturu pod oznakom KN iz stupca 2 te tablice.
   Članak 2.
   U skladu s odredbama članka 12. stavka 6. Uredbe (EEZ) br. 2913/92 obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. srpnja 2013.

            Za Komisiju, u ime predsjednika,
         Algirdas ŠEMETA

            Član Komisije

      (1)  SL L 256, 7.9.1987., str. 1.

      PRILOG

                  Opis robe

                  Razvrstavanje
                  (oznaka KN)

                  Razlozi

                  (1)

                  (2)

                  (3)

                  Kotač promjera približno 20 cm i širine približno 5 cm koji se sastoji od plastičnog obruča i obloge od tvrde plastike.
                  Obruč u sredini ima rupu i kuglični ležaj izrađen od ugljičnog čelika.
                  Kotač se može postaviti na različite proizvode, primjerice kolica za invalidne osobe, pomagala za hodanje/rolatore i bolničke krevete.

                      (1) vidjeti sliku

                  3926 90 97

                  Razvrstavanje se utvrđuje odredbama Općih pravila 1., 3. (b) i 6. za tumačenje kombinirane nomenklature i tekstom oznaka KN 3926, 3926 90 i 3926 90 97.
                  Prvenstvena namjena kotača nije bitno povezana s njegovim objektivnim obilježjima zato što je jednako prikladan za robu iz, primjerice, tarifnog broja 8713 (kolica za invalidne osobe), tarifnog broja 9021 (pomagala za hodanje/rolatori) i tarifnog broja 9402 (bolnički kreveti). Stoga se isključuje razvrstavanje proizvoda kao dijela posebnog proizvoda.
                  Kotač je složena roba koja se sastoji od različitih materijala (plastika i ugljični čelik). Sastavni dio kojim se kotaču daje njegovo osnovno obilježje jest obruč izrađen od plastike zato što se njime najviše pridonosi konstrukciji kotača.
                  Proizvod se stoga razvrstava pod oznaku KN 3926 90 97 kao ostali proizvodi od plastike.

         (1)  Slika služi isključivo za informativne svrhe.